דארון מאלכיאן

שנותיו הראשונות

נולד ב-18 ביולי 1975 בהוליווד, בקליפורניה שבארצות הברית. הוא בן יחיד להורה ממוצא עיראקי-ארמני (ורטן מאלכיאן) ולאם ממוצא איראני-ארמני (זופור מאלכיאן). כבר מגיל צעיר הוא נמשך לז'אנר ההבי מטאל: דודו הרחוק הביא לו דיסק של להקת ההארד רוק הידועה Kiss כשהיה בן 4, וכבר מאז מאלכיאן התחבר לז'אנר הזה של המוזיקה. מאלכיאן החל לשמוע אמנים כגון: ואן היילן, איירון מיידן, ג'ודס פריסט, מוטורהד, אוזי אוסבורן ורבים אחרים. הוא תמיד רצה לנגן בתופים, אך הוריו קנו לו גיטרה במקום בטענה ש"אתה לא מסוגל להפסיק לנגן". עם חלוף השנים מאלכיאן האזין למוזיקה "כבדה" יותר, וכבר כשהיה נער האזין ללהקות מטאל אגרסיביות כגון: סלייר, ונום, מטאליקה, פנטרה, ספולטורה וקניבל קורפס. בגיל 17 החל לשמוע את להקת הביטלס ואת פיטר, פול ומרי, וטען שלהקות אלו השפיעו עליו מאוד כהיותו כותב.
מאלכיאן הצטרף לבית ספר הנמצא ב"ארמניה הקטנה", שבהוליווד, שם הכיר את סרג' טנקיאן ושאבו אודאג'יאן (בהמשך חבריו ללהקה System Of A Down) אשר למדו גם כן באותו בית הספר, אך היו בשכבות שונות, כתוצאה מפערי הגילאים.
מאלכיאן מגדיר את עצמו כמעריץ מושבע של להקת סלייר, וחברו שאבו אודאג'יאן נהג ללבוש חולצות של הלהקה בהופעות חיות.
במהלך ילדותו היה מאלכיאן למעריץ של קבוצת ההוקי לוס אנג'לס קינגס, כפי שניתן להבחין בו בקליפ לשיר 'Toxicity' של System Of A Down.

חייו האישיים

מאלכיאן מתגורר בגלנדייל שבקליפורניה בביתו הפרטי. יש לו קשרים עם איראן ועם עיראק מכיוון שהוריו נולדנו במדינות אלו והוא אף ביקר שם. כמו כן, מאלכיאן מרגיש שייכות למוצאו האתני הארמני, ולארמניה. מוצאם של הוריו. לא פעם הוא התבטא בעד ההכרה ברצח העם הארמני, ואף הקדיש לכך מספר התבטויות בהופעות חיות של סיסטם אוף א דאון. יש לו אוספים הכוללים: נרות, שטיחים פרסיים, כלי נגינה רבים, נרגילות וגולגולות.

EatUrMusic

EatUrMusic הוא הסכם בין מאלכיאן לחברת התקליטים 'סוני'. ההסכם החל ב-2003 ומאז נזנח כמעט לחלוטין כתוצאה מהמחויבויות הקודמות שיש למאלכיאן ושאר עיסוקיו. הלהקה הראשונה שהוחתמה הייתה להקת פאנק (Punk)/מטאל בשם Amen. סולן הלהקה (ומייסדה) קייסי כאוס ישחרר בעתיד את המוזיקה שלו תחת חברת תקליטים משל עצמו.
עמוד הבית של 'EatUrMusic' לא פעיל, אך לאחרונה הועלה פורום חדש בתקווה שיעורר את הקהילה.
הקליפ הראשון של הלהקה Scars on Broadway רשום תחת זכויות יוצרים של EatUrMusic.

ציטוטים

אין לי שום עניין ברצח, אין לי שום עניין בלהרוג אנשים. אבל אני כן מתעניין במחשבותם של האנשים, ולעתים אני מוצא שחלק ממחשבותיו של מנסון מאוד מעניינות. ראית מעולם את סרטיו הלא ערוכים? הוא דווקא נשמע מאוד הגיוני. אני בטוח שאנשים פוחדים מזה, אבל לא אני. אני פוחד יותר מהיום שבו ג'ורג' בוש ישמע הגיוני.
System Of A Down היא אחת מהלהקות הכי לא מובנת שקיימות. אני מתכוון, רוק אמריקאי? מה זה קיבינימאט? פוליטי? אני יכול למנות הרבה יותר שירים שלא על פוליטיקה מאלה שכן. נוסף על זה במשך הרבה מאוד זמן כולם חשבו שסרג' כתב את כל הלחנים. עד שהאלבום הזה לא יצא, המעריצים חשבו שהוא גם כתב את כל השירים. יש כל כך הרבה אי הבנות בנוגע לSystem Of A Down שאני לא נותן לזה להטריד אותי יותר, אני פשוט רגיל לזה. בביוגרפיה הראשונה שלנו נכתב משהו כמו: "ארבעה בחורים ארמניים בעלי דעות פוליטיות קיצוניות מלוס אנג'לס " דבר שהיה רחוק מאוד מהמציאות. אני מתכוון, כן כולנו ארמניים, אבל לא תיכננו את זה.
זה חשוב מאוד לא לקחת את עצמך יותר מידי ברצינות...ואני חושב שאנשים לעתים לוקחים אותנו ברצינות רבה מידי משאנחנו מייחסים לעצמו, במיוחד כשזה מגיע לפוליטיקה. פוליטיקה בשבילי זה השתקפות של העולם בו אני חיי. אהבה היא גם כן סוג של פוליטיקה שחשובה לי מאוד. שניהם קיימים בעולם אתם יודעים? ואם לא תתייחסו לעולם כולו, אז אתה משאירים משהו בחוץ.